# 4. előadás

14:17-kor kezdtünk.

## Hálóléthez elvezető út, a hálólét értelmezése

Az internet hálólétnek nevezett emberi létszféra fenntartó közege.

Az internet társadalmi és kulturális hatásai ezzel a szemléletmóddal vannak helyettesítése. Lehetővé teszi egy új emberi létszféra létrehozását.

Az internet nehezen jellemezhető, mert mindenütt jelen van, és mert éppen most jön létre – folyamatosan, dinamikusan változik. (Struktúra, forma. Facebook pl. 9 évvel ezelőtt indult el.)

Nem nyilvánvaló, hogy látjuk-e a most végbemenő változások jelentőségét. Analógiák, ha jók, segíthetnek. Ez a gondolkodás egy tipikus formája.

A két analógia:

* Tudás reformációja
* Hálólét formálódása (később foglalkozunk majd vele)

Emberré válás körülményei ↔ minden, ami most folyik.

Analógia: Észrevesszük, hogy minden felsorolt tényező – az emberré válás körülményei – radikális és egymással párhuzamos változáson megy át szintén.

## Kettős reprezentációs képesség

Ebben eltérünk minden más élőlénytől.

Az ember képes arra, hogy a létezőt valaminek (követ kőnek) tekintse, és ugyanakkor nem lerontva ezt az elképzelést képes arra is, hogy más összefüggésben is lássa:

(1) "Ez nem csak egy kő a folyóparton, hanem alkalmas eszköz arra, hogy játsszam vele. (Ugráltassam vízen.)"

Ez nem csak egy képesség, hanem az emberek tipikus működésmódja is.

Ennek végtelen sok következménye van. Nyelvhasználat (hangrezgéseket adunk ki ≡ betűket írunk le), gondolkodás…

Nem csak kettő, hanem sokszoros reprezentáció! Hangokból szavak at alkotunk, amik különböző nyelveken mást-mást jelentenek. (Mármint egy-egy hangsor mást-mást jelent.)

(2) Digitalizáció. Az összes reprezentáció áttranszformálható digitális változatba, ez nagyon fontos.

Vizualitás, képhasználat meghatározó szerepet játszik az interneten.

Reprezentáció változásai közé tartozik az is, hogy az interneten minden, az emberi kultúrában már reprezentált létező, újra reprezentálódik. Újra előállítunk mindent: Könyvek, gondolatok, identitások, csoportok közötti viszonyok. Egyes népszerűsítők szerint az internet akár úgy is tekinthető, mint egy globális elme. (Észlelhető-e egyáltalán az internet sentient-sége?)

Régen a reprezentáció változása (1) volt, ma már (2).

Az internet nem pizza rendelésre és pólóárusításra jött létre, hanem hogy az emberek kibontakozhassanak. De ez nem akadályoz meg minket attól, hogy pizzát is rendelhessünk.

# A tudás reformációja

## Analógia lényeges állítása

Mai internetező ember nézete nagyon hasonlít a XV.-XVI. századi vallásos ember életére.

Akkor: Késő-középkori ember hanyatlik, véget ér.

Ma: Modern kor végződik.

Mindkettő egy végjáték, egy korszak vége. Haláltánc. Értékek villódzása, bizonytalanság. Új értékek megjelenése. Új értékek iránt való fogékonyság, azok keresése.

Vallásos hit reformációja: Létrejött egy mozgalom, ami több hullámban megújítja a vallásos hitet és az istenhez való viszonyt: Az ember közvetlen kapcsolatban van istennel.

Ehhez hasonlóan a tudományos tudáshoz való viszony is megváltozik. A tudományos igazságok lépnek isten helyébe, az ezekhez való közvetlen viszony alakul ki.

Ezen analógia segítségével megértünk valamit abból, hogy mi történik ma a tudással. Ahogy akkor átalakult a hit, most a tudás és a tudáshoz kapcsolódó viszonyrendszer alakul át.

## Reformáció

Középkor III-V körül kezdődött, XIV-XVI körül ért véget.

Minket a vége érdekel: Késő középkor.

Ebben az időszakban kérdőjeleződik meg nagyobb léptékben a középkori ideológia. (Legfontosabb vonása az egységes vallásos világkép, amit a katolikus egyház képviselt.)

A középkor végére ez a világkép válságba jut.

Belső ok: (…)

Külső ok: környező, valláson kívüli világ megváltozása, nem foglalkozunk vele

Válság fontos eredménye: Az emberek kevésbé bizakodnak már benne. Nem szolgál rá a bizalomra. Elveszíti érvényességét. Búcsúcédulák: haszonszerzés céllal.

Vallásos intézményrendszer képviselete haszontalanná válik. Papok, templomok, rendházak, püspökök, stb. Amik az adott értékrend szellemében szolgáltatásokat nyújtanak az embernek. Bűnbocsánat, lelki gondozás, közvetítés a hívők felé, hogy egy Úr gondozása alatt vannak. Szenvedésüknek magasabb oka van, amit ők nem látnak/értenek. Örök élet reménye, stb.

Hívők és isten között állt egy intézményrendszer. Diszfunkcionálisan működött. Bizonytalankodtunk benne, láttuk, hogy önérdekeket követett, saját magát tette előre.

Rájöttünk, hogy az intézményrendszer rosszul működik. Nem tagadtuk még meg istent, csak a papságot. Ateizmusra nem volt még alkalmas az akkori kultúra.

A reformátoroknak az volt a benyomása, hogy az intézményrendszer működik rosszul, nem isten. Az intézményrendszert kell átalakítani. Nem forradalmárok voltak, nem dobták el az egészet.

Ebben a korban nőtt a hívek száma, nem csökkent. Nem vált a kultúra hitetlenebbé.

### Mi kellett ehhez?

Úgy ahogy van, a jelenlegi intézményrendszert el kell távolítani. A hívő individuum és isten között közvetlen viszonyt kell kialakítani. Olyan alternatív intézményrendszert kell kitalálni, ami ezt a közvetlen viszonyt támogatja. Egy olyan, ami nem önérdekeket követ.

Katolikus intézményrendszert le kell rombolni, létre kell hozni egy olyan intézményrendszert, ami valójában olyan, mintha nem is lenne, vagyis ezt a közvetlen viszonyt biztosítja.

Ennek a kialakításán dolgozott Luther és Kálvin. Több reformációs hullám is volt.

Miért pont ekkor? (Ez előtt is voltak problémák. Ez előtt is próbálták már a hitet hatalmi eszközként használni.)

Az akkor létrejött lehetőségek, technikai feltételek miatt. Az egyik a könyvnyomtatás – Gutenberg. Kódexmásolásnál sokkal gyorsabb, hatékonyabb.

Első nyomat: 42 soros biblia (egy lapra 42 sort nyomtattak) E mellett kalendáriumok (minden napra volt szent idézet/kép), képek, szentképek, képes bibliák voltak az elsők.

A bibliát nagy példányszámban szét lehetett osztani a nép között. Nem csak a papnak van bibliája, hanem bárkinek. ⇒ Lehetséges azt az utat követni, hogy nem a paptól kell megkérdezni, hogy mit mondott isten. (Analfabétáknak kalendárium, képes biblia ott volt.)

Latinról lefordították a nemzeti nyelvre a bibliát. Nagy üzleti sikerrel.

A vallási szertartásokat is nemzeti nyelven kellene végrevinni, mert az igék interpretálásra kerültek ugyan, de latinul voltak felolvasva.

Magyar (Károli) fordítást is hamar nyomtatni kezdték.

Az ideológiai változás technikai feltételét tehát megvitattuk.

## Ma

Tudományos igazság és individuum között ma is van egy univerzális intézményrendszer "fal", mégpedig az iskolarendszer, a magasabb iskolarendszer, tudományos akadémia, nyilvános könyvtárak, a nyomda/könyvkiadó.

Hasonló szerepet tölt be, mint akkor a katolikus intézményrendszer.

Elvileg célja, hogy az érdeklődőket hozzájutassa a tudáshoz.

Ha ezt a rendszert meg akarjuk változtatni, akkor itt is kell találnunk valami feltételt, ami megengedi ezt a változást. Mi ez? Az internet.

Az internet ma olyan eszköz, mint valaha a könyvnyomtatás volt. Az individuumot szolgálja ki. A könyvnyomtatás is az volt.

A nyomda az ember kezébe adja isten szavát. ↔ Az internet a képernyőre rakja ki a tudást.

Érdekes csavar: Anno latint, az akkori "világnyelvet" fordították mindenki anyanyelvére, ma az anyanyelveket fordítjuk angolra, a mai világnyelvre.

Bár az ószövetség görög volt, csak később lett latinra fordítva.

Párhuzamok:

* Akkori jegyzetmásolók ↔ Mai (még gyenge) fordítóprogramok
* Mai blogok ↔ Akkori idézetgyűjtemények
* Akkori eretnekek ↔ Mai autodidakta tudósok, akik próbálták, próbálják kikerülni az univerzális intézményrendszert.
* Wikipédiába ma sokan belekontárkodnak, belevandálkodnak ↔ Akkor is sok ember viselkedett kontár módon.

A nem hivatalos intézményrendszerek elnyomása a hivatalos intézményrendszerek "feladata".

Pluralizálódik a tudományos igazság. Mindenki felrakhatja az internetre saját kampányát. Akkor is nagyon sokféle hit jött létre.

Reformált egyházak száma még Magyarországon is jelentős: Kálvinista (Reformátusok), Lutheránusok (Evangélikusok), Unitáriusok, stb.

Ha kitranszformáljuk az intézményrendszert, akkor a közvetlen viszony kialakulása új intézményrendszerekkel támogatott, amik nem univerzálisak, hanem sokféle változata van. Az intézményrendszer pluralizálódik.

Sokféléhez csatlakozhatunk, az individualitás választja, melyik(ek)hez.

A tudományos igazsághoz való viszony is pluralizálódik. Mehetünk egyetemre, megkérdezhetjük barátunkat, vagy akár megnézhetjük a honlapot közvetlenül.

## A hit tartalma ↔ tudományos igazság tartalma

Eltér a korábbitól.

Nincs rá idő, legközelebb.

Előadás vége.